पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय थाना क्षेत्र के सिरिसिया जगदेव गांव में बिजली के हाई टेंशन तार के चपेट में आने से तीन युवक बुरी तरह झुलस गये। जहां एक युवक की मौत हो गई। दो घायल युवकों को परिजनों द्वारा आनन-फानन में निजी अस्पताल ले जाया गया। घटना गुरुवार की संध्या चार बजे की है। मृतक युवक झरोखा राय के दूसरा पुत्र अमरनाथ यादव 26 वर्ष बताया जाता है। वहीं इनके तीसरा पुत्र हरेराम राय व इनके भतीजा संतोष राय के पुत्र श्याम कुमार बुरी तरह झुलसकर घायल हो गए। घटना के संबंध में परिजनों का कहना है कि घर के पीछे खेत में शौच के लिए अमरनाथ यादव जा रहा था। बिजली के हाई टेंशन की तार गिरी हुई थी। अचानक पैर पड़ते ही विद्युत के प्रभाव में आ गए। भाई को तार में सटे देख दोनों भाई बीच बचाव को दौड़े। जिससे दोनों विद्युत के प्रभाव में आ गए। तीनों को बिजली के तार में चिपके देख आस पास के लोग चिल्लाए तथा बिजली कटवाया। जब नजदीक पहुंचकर देखा तो पाया कि एक युवक की मौत हो चुकी थी जबकि दो युवक बुरी तरह झुलस गए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn